Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: 3. melléklet a 182/2007. (VII. 10.) Korm. rendelethez
Paragraph Index: 666

3. Az EKG-n elérhetõ szolgáltatások A felhasználók által az EKG-n elérhetõ szolgáltatások a következõ alapvetõ csoportokba sorolhatók: – Alapszolgáltatások = EKG kapcsolódási pont – hozzáférés – IP sávszélesség garantált biztosítása, MPLS VPN létrehozása, = 24 órás Help Desk (felhasználói támogatás), = Internet kapcsolat – az intézmény által meghatározott védelmi politikának megfelelõen, = Névfeloldás (Domain Name Service – DNS), = Levéltovábbítás az Internet és az intézmények felé/felõl. 2007/92. szám Az alapszolgáltatásként definiált szolgáltatások az EKG-hoz kapcsolódó felhasználók számára a kapcsolódás után automatikusan elérhetõvé válnak, azonban bizonyos, a felhasználó szervezettõl függõ különbségek elõfordulhatnak. – Egyéb szolgáltatások = Kapcsolat biztosítása az EU informatikai szolgáltatásaihoz a TESTA hálózaton keresztül. = Védett (security) kapcsolatok biztosítása. Az egyéb szolgáltatásokat az intézmények konkrét feladataik végrehajtásához veszik igénybe. – Emelt szintû szolgáltatások Az emelt szintû szolgáltatások körébe tartozik minden olyan szolgáltatás, amelyet az intézmények szerzõdéses keretek között, az EKG infrastruktúrájára, alapszolgáltatásaira támaszkodva vesznek igénybe (pl. hangintegráció, videokonferencia stb.). 3.1. Kapcsolódási pont, illetve VPN-létesítés Az EKG szolgáltatások lényegi és alapvetõ szolgáltatása olyan kapcsolódási pont biztosítása, amelyen keresztül lehetõvé válik az egyes intézményi rendszerek EKG infrastruktúrához való hozzáférése és zárt kommunikációja egymással, valamint az internet irányába. A kapcsolódás fizikailag (csatornázott E3, STM1, MetroEthernet és ADSL) távközlési szabvány által meghatározott módon történik, de indokolt esetben lehetõség van az ettõl való eltérésre is (pl. „sötét üvegszál” használatával). Az adat-, hang- és egyéb forgalom IP protokoll használatával zajlik. Az EKG belsõ kommunikációja MPLS VPN (Multiprotocol Label Switching; Virtual Private Network) technológiával történik, amely az EKG csatlakozási felületétõl kezdve meghatározza az útválasztást, és biztosítja a felhasználói virtuális magánhálózatok (intranetek) bizalmasságát, elkülönültségét. E technológia garantálja a felhasználó számára biztosított IP sávszélességet, a hozzáférések kontrollját és a biztonsági irányelvek érvényesülését. Ennek segítségével zárt virtuális intraneteket lehet létrehozni, amelyeket általánosságban a hálózatgazda mûködtet, de a felhasználó (illetve egy kijelölt feladatgazda) adminisztrálhat (jogosultságkezelés). A kapcsolódás fõ paraméterei: a sávszélesség (általában 0,25–100 Mbps/intézmény), a közös VPN-ben résztvevõk száma, jogosultságai, valamint a kapcsolódási pont(ok) helye. Az EKG mûködtetõje által az adott paraméterek szerint konfigurált VPN a felhasználói körön kívül esõ felhasználók számára közvetlenül nem elérhetõ, biztonságos kapcsolatot valósít meg. A VPN-ek bizalmasságát az önálló biztonsági irányelvek (az egyes határ-útválasztókon beállított MPLS VPN szabályrendszerek) jellemzik. A kapcsolódás vidéki és egyes fõvárosi felhasználók esetén ráhordó (nem az EKG üzemeltetõje által mûködtetett – jellemzõen távközlési szolgáltató által üzemeltetett) hálózat közbeiktatását igényli. A ráhordó hálózat feladata az intézmény és az EKG kapcsolódási pont közötti kapcsolat biztosítása. 3.2. Help Desk Az EKG-n keresztüli adatforgalmazás során hibák fordulhatnak elõ a felügyelt hálózati aktív és passzív eszközökben. Az EKG felügyeleti rendszere folyamatosan ellenõrzi a hálózati rendelkezésre állást, ezért egy esetleges hibát nagy valószínûséggel a felhasználók észlelése elõtt képes felfedni. A hálózat felügyelet egy ún. egyablakos Help Desk szolgáltatást biztosít a felhasználók számára szükséges kommunikációs lehetõségként, amelyen keresztül a hálózati mûködéssel, az egyes igénybe vett szolgáltatások paramétereivel kapcsolatos információkat, problémákat lehet jelezni az üzemeltetõ felé. 3.3. TESTA hálózatok elérése A TESTA (Trans-European Services for Telematics between Administrations) hálózat az Európai Unió adminisztrációja és a nemzeti kormányzatok elektronikus, extraneten történõ titkosított információcseréjét teszi lehetõvé. A szolgáltatás igénybevételéhez a felhasználó intézménynek kiépített kapcsolattal kell rendelkeznie az EKG-hoz, mivel a TESTA kapcsolat csak az EKG-n keresztül hozható létre. A TESTA hálózathoz való kapcsolódáshoz az Európai Unió IDA-TESTA szervezete biztonsági szempontból rendszeresen auditálja az EKG-t. A TESTA hálózat és az EKG között a TESTA szolgáltató bérelt vonali összeköttetéseket hozott létre, amelynek mindkét végén a vonali adatforgalmat titkosító kódoló eszközt helyeztek el. A kódoló eszközök a TESTA szolgáltató telepítette az EKG központban. Az így kiépült csatornát EU adminisztráció menedzseli és finanszírozza az EKG és a TESTA hálózat között. Ezen a kapcsolaton keresztül, – más nemzeti hálózatokhoz hasonlóan, – az EKG is részévé válik az ún. európai informatikai rendszernek, – az euro-domainnek. Amennyiben egy adott EU-hoz kapcsolódó feladatban (mint alkalmazás felhasználó) több nemzeti intézmény is részt vesz, közülük ki kell jelölni egy feladatgazdát, aki mint felhasználó-koordinátor az adminisztratív kapcsolatot biztosítja az EU adminisztráció felé. 2007/92. szám 3.4. Internet-hozzáférés Az EKG-hoz csatlakozott felhasználók – kapcsolódási pontjukon keresztüli – internethez való hozzáférése jellemzõen kétféle lehet, a felhasználó csoportjától függõen: – Az adott sávszélesség engedte kereteken belül korlátlan hozzáférés (a kötelezettek esetén), – Egyes protokollokra vonatkozóan átmenetileg korlátozott hozzáférés (a nem kötelezettek esetén). A korlátlan hozzáférés azoknak a felhasználóknak áll rendelkezésre, amelyek kapcsolódását az EKG-hoz jogszabályi kötelezettség írja elõ. Mivel számukra nincsen választási lehetõség az EKG-használatot (és így az internet elérést) illetõen, teljes forgalmuk az EKG-n keresztül bonyolódik, korlátozás nélkül. Átmenetileg korlátozott internet-hozzáférés egyes protokollok vonatkozásában: ilyen internet eléréssel rendelkeznek azok a felhasználók, amelyek kapcsolódása az EKG-hez nem kötelezõ jellegû. Számukra a tevékenységükhöz szükséges, illetve általános célú (pl. híroldalak stb.) internet forgalom mindenkor korlátlanul engedélyezett, ugyanakkor – átmenetileg – a nagy sávszélesség-igényû tartalmak (pl. real audio, real video, ftp típusú letöltések) forgalma (a terhelés kezelhetõ szinten tartása érdekében) mindaddig alacsonyabb szinten priorizált. A korlátozást kizárólag a hálózatgazda jogait gyakorló vezetõ rendelheti el. 3.5. DNS (Domain Name Service) A DNS az EKG azon szolgáltatása, amely minden csatlakozott felhasználó számára domain-nevet, cím- és névfeloldást biztosít. A domain-név a felhasználó Internet Protokoll (IP) címének felel meg, annak egyfajta lefordított, szöveges megfelelõje. E szolgáltatáshoz kapcsolódóan kapnak a csatlakozó felhasználók saját IP-címet is, de kizárólag arra a hálózati pontra vonatkozólag (lehet ez az EKG csatlakozási pont vagy egy Web-szerver stb.), amelynek „láthatónak” kell lennie a többi felhasználó számára. Az IP címekkel kapcsolatos allokációs és regisztrációs feladatokat az EKG hálózatgazda végzi. Az EKG üzemeltetés kezeli a .gov.hu zónát, így ezen aldomain alatt bármilyen közfeladatot ellátó szervezet számára egyszerûen és gyorsan – külön költségek nélkül – kialakítható a szükséges név és zóna. 3.6. Kormányzati levelezõrendszer A kormányzati levelezõrendszer a kormányzati és országos hatáskörû szervek számára biztosított levelezõszolgáltatás. A szolgáltatáshoz a kormányzati szervek minden egyéni felhasználója hozzáfér, és a rendszer rendeltetése szerint egymással ezen keresztül végzi levelezését. 3.7. Levéltovábbítás A levéltovábbítás szolgáltatás olyan hálózati alapszolgáltatás, amely azt biztosítja, hogy a felhasználók az EKG-n kívülrõl érkezõ levelei transzparens módon, biztosan eljussanak a címzetthez. 3.8. Hosting A hosting szolgáltatás lényege, hogy az EKG üzemeltetõje igény szerint felvállalhatja a csatlakozott intézmény szervereinek üzemeltetését az EKG központjaiban az EKG egységes infrastruktúráján. A központban rendelkezésre álló nagyobb sávszélesség miatt az üzemeltetett szerver elérhetõsége, szolgáltatásminõsége javul, az intézmény és az EKG-hez közvetlenül vagy közvetve kapcsolódó külvilág (felhasználó) között. A szolgáltatás olyan, fõként ráhordó hálózaton keresztül csatlakozott felhasználók számára elõnyös, amelyek esetében a szerver eredeti üzemeltetési helyén rendelkezésre álló sávszélesség lényegesen kisebb, mint amit a központban biztosítani lehet. A szolgáltatás az EKG üzemeltetés fizikai lehetõségei függvényében, megállapodás alapján áll rendelkezésre.

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes